
DE OSSIUM PUBIS 
 SYNCHONDROTOMIA. 


IS enenonnnotontia vel, utalii malunt, Symphysiotomia insignitur 
cartilaginis ossa pubis mutuo connectentis sectio, qua pelvis fo- 
tui maturo et vivo impervia, ex inde diducta amplietur. An 
hujus sectionis auxilium preesenserit Hippocrates, dum, de na- 
tura pueri dicens, monuit /urbos et coxendices puerperis diduci, 
aut Galenus annuerit , cum, partes continentes seu externas me- 
morams , narrat ¿ilas non tantum dilatari sed etiam secari tuto 
posse, ut internis succurratur, mon satis constat. Jam diu 
vero medicis, preesertim obstetricantibus compertum est, in fe- 
minisjunioribus, instante partu, genitalia etipsæ cartilagines ossium 
pelvis intumescere, emolliri ac dilatari, hincque propter ossium 
diductionem laxioremque compaginem pragnantes et puerperas 
non nisi imbecillo et molesto gradu saepius incedere. Hujus rei in 
thesi publica, anno 1739, a doctoribus Bouvard ac Bertin affa- 
tim quidem jam demonstrate accedunt et anatomicorum testimo- 
nia, nam, ut de ceeteris taceam , sic eloquitur Riolanus (1): 
« Fateor quidem in viris cartilagineam copulam ossium pubis 
» duram esse, quae tamen si culter per copulam exacte ducatur, 
» nullo negotio separatur. At in mulieribus mollior est, et in 
» gravidis ante partum onctuoso humore imbuta , crassior appa- 
» ret. » Citatis deinde Spigelio, Sylvio , Fernelio, aliis que 
su& opinionis auctoribus, sic pergit idem: « Sed quid opus est 
» testibus in re tam manifesta? Sola experientia fidem faciet. 


(1) Anatomica seu Anthropographia , l. 6, c, 12 , ed. 1649. 


1 


(2) 

» Saepius atque trigesies in mulieribus a partu extinctis, vel 
» paulo ante enixum , vidi, presentibus medicis et chirurgis , 
» cartilaginem quae ossa pubis colligat, minimi digiti latitudine 
» diductam, ita ut hiulca ossa pubis apparerent, si digito intus 
» attrectarentur. Quod etiam ante dissectionem cadaveris inno- 
» tescebat , uno crure sublato; sic enim ossa pubis mobilia de- 
» prehendes, unumqne alteri super-eminere. Atque, anno 1651, 
» mense januario ; eum. publicam anatomen administrarem mu- 
» lieris, quarto die a partu suspendio strangulate , preesentibus 
» ac spectantibus trecentis auditoribus , in scholis medicorum de- 
» monstravi, commissurae ossium pubis interjectam. cartilaginem 
» digiti latitudine laxatam ; quin etiam ossis sacri cum. ossibus 
» ilium commissuras: mobiles admodum. -scalpello tenuissimo fa- 
» cile separavi. » De ossibus alio loco commentans addit: 
v Haecque symphysis in viris atque mulieribus non adeo est stricta 
» atque volunt recentiores, ut dirimi nequeat, nisi vi adacto 
». scalpello ; nam qui commissuram exacte deprehendere potest , 
» scalpello acutissimo, cujus dorsum aequale sit aciei, facillime 
» separabit tam in viris quam in mulieribus. » 

Utrum.ex allatis et ejusmodi scriptis, aut è solo ingenii 
acumine Synchondrotomiam deprompserit illius inventor, Jo- 
hannes Renatus Sigault, Divonensis, Parisinee Facultatis Doc- 
torum numeró adscriptus, conjectationibus multifariam argutari 
vix opera pretium censeo. Verum enim vero sectionem Sym- 
physeos ossium pubis, quá nemo antea parturientibus opitulatus 
erat, animo agitans Sigaultius , anno 1768, Academic Regie 
Chirurgorum Parisiensi in locum Ceesarece sectionis surrogandam 
proposuit , rejectamque ; innuente Ryfel illius Academiae manda- 
tario, iterum Thesi publicà (1), anno 1772, Andegavæ propugna- 


(1) Sub hoo titulo : Anin partu contra naturam sectio symphyseos ossium 
pubis sectione exsarea promptior et tutior ? Aff, Mox 


(5) 

vit, atque tandem Lutetice, die secundá mensis Octobris, anno 1777, 
in femina à marito Souchot vocata, salvis matre ac prole , cum 
adjutore et propugnatore Alphonsio Leroy, preeillustris scholee 
Parisiensis nunc Professore celeberrimo , tentavit. Nobilitatce tunc 
successu eventuque fausto nova operationis obmutuerunt ad- 
versatores, atque honore salutiferae inventionis haud multo post 
impertita est Facultas Medicinee Parisina quee , auditis Grandclas 
et Descemet , de sibi mandata inspectione mulieris per Symphy- 
siotomiam enixe infantisque laudabiliter eloquentibus , adduc- 
tisque, à peracta Symphyseos sectione die sexagesimo , ad congre- 
gatos Doctores matre et filio Souchot, vivis et sanis, decrevit, 
die sextá mensis Decembris, anno 1777, nummos argenteos cudi, 
centumque illorum Sigaultio , et quinquaginta adjutori Le Roy 
dari, his in memoriam operis et meriti inscriptis : 


"Anno 1768 
Sectionem Symphyseos ossium pubis inyenit, proposuit; 
Anno 1777 
Fecit feliciter M. Sigault , D. M. P. 
Juvit M. Alphonsius Leroy, D. M. P. (1). 
Symphyseos sectionem, scrutandi, ne dicam laudandi vel impro- 
bandi scopo, tum in vivis ita in mortuis mulieribus et brutis 


exercuerunt deinceps plurimi Medici atque Chirurgi, quos inter 
primi veniunt Camper ac Cambon, ast successu maxime emi- 


o — mani 


(1) V. le Récit imprimé in-4*. chez Quillau, en 1777, par ordre de la 
Faculté ; et Recherches historiques et pratiques sur la section de la symphyse 
du pubis, pratiquée pour suppléer à opération césarienne, le 2 octobre 1777, 
sur- la femme Souchot; par M. Alphonse Leroy, Docteur-Régent de la 
Faculté de Paris, Professeur, ete, A: Paris, chez Leclerc, 1778. 


(4) 

nent Alphonsius Leroy atque Antonius Dubois, ambo per-- 
illustris scholae. parisinee , nunc lumina clarissima. Ex recensitis 
collatisque omnium tentaminibus et experimentis multifariis, quae 
in suo libro cui titulus est, l” Art des Accouchemens, vix non 
adæquate memoravit: preeclarus. Baudelocque , Medicis. fere 
cunctis nunc liquet ; 

1°. Sectas cartilagines iterum: mutuo coalescere, nec ullum 
inde impedimentum exoriri, quominus enixe iterum facile 
progrediantur laboribusque consuetis incumbant; de quá re 
dubia permulta pridem moverunt antagonistee ; 


2”. Sectionem symphyseos ossium pubis rite et caute factam 
omni periculo vitæ per se vacare, sicque multo minus exitialem 
esse quam partus csesareus vel cautissime et maxima arte 
institutus ; 

$^. Canalem seu fornicem osseum parturientium plus minusve 
pro majore vel minore forma et capacitatis vitio à Synchon- 
drotomia reapse ampliari, eoque auxilio fetum per iter natu- 
rale, alioquin impervium , feliciter sepius educi posse ; 

4. Cum vero pelvis diameter antico-postica seu conjugata 
non ultra duos pollices et dimidium extenditur , Symphysioto- 
miam nunquam esse usurpandam , utpote scopo, scilicet fcetui 
vivo per iter naturale educendo imparem, necnon mulieribus 
ominosam , propter dilacerationis copularum ossis sacri cum ossi- 
bus innominatis à nimia diductione periculum ; 

5”. In cæteris casibus, cum nempe diameter antico- postica 
ultra duos pollices et dimidium extenditur, Symphysiotomiam 
nihilominus caufelis adhuc multis obnoxiam et bono omine vix 
unquam adhibendam esse, ob incertam foetus capitosi, morbosi, 
vel monstrosi molem , nullo instrumento pelvis capacitati eequi- 
parandam ; unde ultimum concludere par est, raram esse syn- 
chondroseos sectionis opportunitatem , eique anteponendam. esse 


(5) 
sectionem esesaream, cuilibet partui natura, manu , vecte , forcipe, 
aut hamo obstetricio non educendo semper sufficientem. 


Tla quinque argumenta, indagationis synchondroseos sectioni 
tantillum obversee doctissimi Baudelocque sequelas , admiserunt 
suaque in suis libris fecerunt plerique Medici et Obstetricantes , 
studio aut fiducia potius in magistrum inducti, quam autopeira, 
seu experientia à semetipsis recreata commoti ; unde à synchon- 
drotomia longius desistentes ei partum ceesareum , malo funes- 
tissimoque omine, anteposuerunt. A mulierum ceesareo partu 
enixarum necnon caesonum casu , expertissimis et indubitatæ ve: 
racitatis artis chirurgicee magistris vix unquam eluctabili, perterriti 
haerent nunc cæsareum partum inter et symphyseos sectionem 
dubii medici quam plurimi , illum exitialem ac funestum , hanc 
vero cautelis innumeris obnoxiam, ni fallat , reputantes. Nobis 
hinc monitis sedulo ac sincere indagandum incumbit, quod itet 
tenendum , ne Charybdim vitare cupientes in Scyllam incidamus. 


Nupera at certa patefecit experientia partum maturum et 
vivum , sectionis symphyseos ossium pubis ope, in pelvim cujus 
diameter  antico-postica nequidem .ad duos pollices et quadran- 
tem extenditur, salva matre, traduci posse; unde arguendum 
est Synchondrotomiam , non nisi ob perperam preejudicatamque 
opinionem, aut ob incuriam bonis lugendam , gastro-uterotomice, 
magno matrum infantumque discrimini et exitio: sepius postpo- 
sitam fuisse..Ne quid temere jactavisse reputer, opus illustris- 
simi Professoris 44. Dubois, doctisimique Competitoris. Gar- 
dien, maxime celebrandum , quod. cum ducentis saltem aliis 
testibus egomet adjuvans vidi comprobavique , paucis enarrabo. 
Mulier, nomine Maria Francisca Lausanne, statura deformis 
et parva, valetudine debilis, annis 27 nata, à septimo setatis 
anno: emollitione ossium et à duodecimo: dorsi incurvatione 
vexata , pelvim. diametri conjugate? non ultra duos pollices et 


(6) 
duas tresve lineas extense habens, jam bis antea enixa, prima 
vice quidem, partum septimestrem non nisi excerebrationis ope 
eductum, altera autem vice quee advenit, die nona mensis julii , 
anno 1808, in Parisiensi matrum hospitio, partum maturum ast 
non vivum, una mole. nec lacerum ope synchondroseotomiae 
à Professore Dubois institute , vergente ad gastro-hysteroto- 
miam collega Baudelocque ; illa , inquam, ad partum cæsa- 
reum ex judicio rataque opinione commendatissimi artis obste- 
tricie magistri Baudelocque .nata mulier , symphyseotomiam 
à quo jam. passa erat, et iterum passa est die 25 mensis octo- 
bris, anno 1009, salvis ipsa matre et partu. Posita nempe in 
situ horizontali muliere, pelvi paulo elevata, genubus flexis , 
deductis firmatisque adjutorum manu cruribus, derasa pube, 
antestans Professor Dubois , scalpellum truncum nec aliud quod- 
vis instrumentum gerens, sectione longitudinali secura solertaque 
manu integumenta. solvit, denudatamque ossium pubis symphy- 
sim transcidit, illeesis omnibus internis; peracta autem transscis- 
sione, ossa pubis jam sponte dehiscentia Doctor .Dazyau unum, 
ego vero alterum crus tenentes, lente, caute et. sine puerperee 
dolore manifesto paulo magis diduximus , dum Doctor et nune 
Competitor Gardien infantis pedes manu sagaci arripiens ( capite 
nequaquam pelvim ingresso aut fixo ut à forcipe, prime inten- 
tionis instrumento , appeti pateretur) corpus ejusdem gradatim 
ac prudenter detraxit, heerensque deinceps margini pelvis su- 
periori quasi adfixum caput forcipe excepit, nec nullo negotio 
sed mira sollicitaque arte, manibus forcipi opportune succeden- 
tibus, penitüs foras eduxit. Infante luci edito , partes puer- 
pere diductas ad invicem reduci et loro contineri, vulnusque, 
simplicis ad instar, linteo molli retegi curavit chirurgie? Doctor 
Roux. Ex illo partu artificiali, alterae in eadem foemina syn- 
chondroseos sectionis ope peracto, ab innumeris fere medicinze 
studiosis Doctoribusque praeter jam dictos egregiis Capuron , 


(C0) 
«Bafos, Marjolin, Marchais, Audibert, Chirac, etc. cons- 
pecto, convaluit perfecte muliercula, vigente ejusdem puero (au: 


Errant itaque, sua vel aliorum hallucinatione male suasi, qui 
diametrum conjugatam infra duos pollices et' dimidium symphy- 
siotomiee repugnare opinantur. Fucosa adversatorum loquela 

. fucatis superstructee sunt experimentis. Non enim in vivis et puer- 
peris reluctant aut dilacerantur ligamenta pelvis postica, eo quo 
fit modo in mortuis, et a puerperio remotis, ubi rigore ac sicci- 
tate correpta sunt. Neque a laterum diductione protruditur antice 
.os sacrum in pelvi naturali, obstante praeterea infantis capite, 
quo fit modo. in pelvi chartacea artefacta, iusuperque vacua. 
-Rem perbelle jamdiu demonstraverunt tot multisque bonis fle- 
bilis Thouret (2), quo orbamur omnes, lugendusque scientia. et 
animi ingenuitate insignis Giraud (3). Notandum insuper. venit 
tubera capitis foetus in hiatu ossium pubis, foveaque ossi sacro 
`et innominatis postice impressa collocari, eoque situ illius. dia- 
metrum magna parte imminutam pelvis diametro antico-posticae, 
totique capacitati aequari magis quam vaticinati sunt illi , qui par- 
tüs caesarei asseclee , multa symphyseos sectioni secunda reticere 
obversa vero fingere a phantasia propellebantur. Inde in experi- 
mentis, pro habita unius alteriusve operationis preedilectione ; in» 
fer. se discrepantes medici, contenderunt alii diametrum «pelvis 
minorem octo tantum lineis, alii vero decem et amplius augeri 
a trium pollicum ossium pubis diductione quee summam esse 


(1) Vide hujus opere historiam à D. Gardien enarratius editam in: 
Bulletin des Sciences médicales, publié au nom de la Société médicale 
d'Emulation de Paris ; Février 1809. 

(2) V. “Mémoire sur les Symphyses postérieures. 

(3) In scriptis sparsis a me in Examen critique de la doctrine et des 
procédés du C. Sacombe, et a doctore Gardien, in suo libro de Obste- 
triciis, necnon alias pluries citatis. 


(8) 

censerunt. Quod ad me attinet, diametrum minorem , plus minusve 
pro varia pelvium forma, vix vero infra duas lineas a diductione 
unius pollicis in vitiata pelvi, augeri opinor , nec a mea opinione 
dissentiunt ipsi symphyseos sectionis adversatores. Sed quid mo- 
ror, extemporale opus, ne artis ope defraudentur ægri , furtim 
-elucubrare compressus? Sufficiat ergo preecipua compegisse et 
ultima hæc conclusionis specie adjicere. Quia nempe non fa- 
cienda sunt mala ut eveniant bona , nec itaque mater insons 
pessumdari licet ut servetur fetus, synchondrotomiam seu sec- 
tionem symphyseos ossium pubis, in omni casu sectioni cæsareæ 
anteponendam arbitror, cum partus maturus et vitalis pelvim 
coarctatam nullo alio modo quam alterutra sectione transduci 
potest. Ne vero quis contra illam meam sententiam redarguat 
alio hoc adagio : qui nom seryat cum seryare potest, idem 
facit occidenti ; addo, meo arbitrio, magis matri nec minus 
infanti conducere partum per vaginam superne sectam osque 
uteri manu , pharmacis, aliove modo reclusum , quam per inci- 
sionem uteri fundo vel corpori illatam educi , ejusque modi edu- 
ctionem , procul ut noceat, e contra favet symphyseos ossium 
pubis sectio, quippe quee in abdomine quantum satis producta, 
dum pelvis diducta non seque ampliari potest, foetum edi, se- 
mota vesica urinaria vixque læso peritoneo , patitur. Hanc vero 
parturientibus auxiliandi novam methodum adhibendi locus gra- 
tis fere omnino supponitur, cum nunquam hucusque in, Symphy- 
siotomiæ ope, enixis advenerit. Suppositionem vero satius est dare 
quam ceesaream sectionem perverse amplius in posterum tentari 
concedere. Per tempus et praxis medicæ negotia non mihi licet, 
majore verborum copia sensa mentis scribere ;-ast argumentis 
gontroyersis lacessitus , ea uberius evolvere voce conabor , 


FINIS. 


